b'\n_START_ARTICLE_\nBranko Milovanovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nBranko Milovanovi\xc4\x87, slovenski ugankar, se je rodil 31. julija 1947 v vasi Crnjelovo Gornje pri Bijeljini v severovzhodni Bosni. Po koncu osnovne \xc5\xa1ole (1964) se je preselil v Ljubljano, kjer je ob delu kon\xc4\x8dal srednjo \xc5\xa1olo. Ve\xc4\x8dino delovne dobe je delal kot komercialist v gradbeni\xc5\xa1tvu. Upokojil se je leta 2005.\n_START_SECTION_\nUgankarstvo\n_START_PARAGRAPH_\nV svet ugankarstva je vstopil sorazmerno pozno. Prvo uganko je objavil 24. 12. 1985 v reviji Superpip. Objavil je nekaj tiso\xc4\x8d ugank v ugankarskih \xc4\x8dasopisih po vsej nekdanji Jugoslaviji. Uganke objavlja v slovenskem, srbo-hrva\xc5\xa1ko-\xc4\x8drnogorsko-bosanskem, albanskem in makedonskem jeziku. Objavlja v ugankarskih \xc4\x8dasopisih v Sloveniji (Superpip, Kri\xc5\xbeem kra\xc5\xbeem, KIH, Mini KIH, Ugankarjev domenek, Ugankarski izziv, Modro razvedrilo, Problem, Seksi kri\xc5\xbeanke, Ugankomat, Salomonov Ugankar in Skandi kri\xc5\xbeanke), na Hrva\xc5\xa1kem (Vjesnikov kviz, izdaje \xc4\x8cvora Bjelovar (Mini \xc4\x8cvor, \xc4\x8cvor kri\xc5\xbealjka, \xc4\x8cvor Osmosmjerka), Kvizorama, Izazov, Feniks in Kri\xc5\xbealjka Kviz), v Bosni in Hercegovini (Orbis, Zagonetka, Rubikon in Enigmatski \xc4\x90erdan), v \xc4\x8crni gori (Vijesti, Pobjeda), v Srbiji (Novosti enigma, Specialna Enigma, Eureka, Beokviz, Marbo, Marbo plus, Tra\xc4\x8d u skandinavkama, Re\xc5\xa1ko, Vijuga, Huper enigmatika in Ukr\xc5\xa1tene re\xc4\x8di), v Vojvodini (Rebus in Kviz), na Kosovu  (Horizonti) ter v Makedoniji ([Kotelec)._NEWLINE_Sestavlja vse vrste ugank, prav tako pa je objavil ve\xc4\x8d novosti in modifikacij \xc5\xbee obstoje\xc4\x8dih ugank, tako v sloven\xc5\xa1\xc4\x8dini, kot tudi v ostalih jezikih v katerih objavlja. V slovenskem jeziku je najbolj znana abecedna kri\xc5\xbeanka [Ugankarski izziv, \xc5\xa1t. 170, oktober 2001), kjer se besede za\xc4\x8denjajo s \xc4\x8drkami, ki so   razvr\xc5\xa1\xc4\x8dene po abecedi (A, B, C, \xc4\x8c, \xe2\x80\xa6). V Ugankarjevem domenku je v letih 1998 do 2000 objavil serijo dvajsetih razli\xc4\x8dnih tipov osmerosmerk. Med ugankami, objavljenimi v drugih jezikih, sta pomembni objavi v Zagonetki Zvornik (\xc5\xa1t. 59, 2004), kjer je v srb\xc5\xa1\xc4\x8dini objavil Trismerno kri\xc5\xbeanko in Trikotno osmerosmerko, v Beokvizu (\xc5\xa1t. 26, avgust 2004) pa osmerosmerko, kjer imajo vse uporabljene besede deset \xc4\x8drk. _NEWLINE_Ob petnajstletnici ugankarskega delovanja je bil predstavljen v Ugankarjevem Domenku, avtor Pavle Gregorc (\xc5\xa1t. 151, 4. 12. 2004), ter ob dvajsetletnici ustvarjanja v revijah Ugankarski izziv, avtor Jo\xc5\xbee Berdon, (\xc5\xa1t. 198, december 2005) in Marbo (\xc5\xa1t. 90, januar 2006), avtor Jadran Goloigra. Ob petindvajsetletnici ugankarskega delovanja je izdal knjigo svojih izbranih ugank pod naslovom Knjiga ugank, v kateri je predstavil \xc5\xa1irino svojega ustvarjanja ugank. V knjigi so predstavljene uganke v slovenskem jeziku, kot tudi v ostalih jezikih v katerih sestavlja uganke._NEWLINE_Pi\xc5\xa1e teoretske \xc4\x8dlanke za ugankarske revije Zagoneta\xc4\x8d (Bjelovar), Vjesnikov kviz (Zagreb), Zagonetka (Zvornik), Ugankarjev domenek, Ugankarski izziv, kot tudi za ostale revije (Nedeljski dnevnik). Uspe\xc5\xa1no je nastopal na raznih ugankarskih tekmovanjih v sestavljanju ugank._NEWLINE_Pri svojem delovanju Branko Milovanovi\xc4\x87 uporablja tudi psevdonima Rok Ban in Ivan Lomovi\xc4\x87, ki sta anagrama njegovega imena in priimka. Pogosto uporablja tudi psevdonim Vid Mi\xc5\xa1a.\n_START_SECTION_\nUgankarsko urednikovanje\n_START_PARAGRAPH_\nSin Vladimir Milovanovi\xc4\x87, prav tako ugankar, je leta 2006 izdajal ugankarsko revijo Problem, kjer je bil Branko Milovanovi\xc4\x87 urednik. Uredil je tudi revijo Sexi kri\xc5\xbeanke. Revija Problem od sedme \xc5\xa1tevilke dalje izhaja v internetni obliki z urednikovanjem Branka Milovanovi\xc4\x87a. Poleg ureja tudi internetno revijo Upitnik, ki izhaja bosanskem jeziku. Deloval je tudi kot zunanji urednik drobnih ugank v Ugankarskem domenku. _NEWLINE_Opravljal je tudi urednikovanje srbske ugankarske revije Tra\xc4\x8d u skandinavkama._NEWLINE_Branko Milovanovi\xc4\x87 je urednik edinega delujo\xc4\x8dega slovenskega ugankarskega bloga kriptogram.com.\n_START_SECTION_\nPublicisti\xc4\x8dna dejavnost\n_START_PARAGRAPH_\nBranko Milovanovi\xc4\x87 je objavil ve\xc4\x8d knjig s podro\xc4\x8dja ugankarstva: Vse o skrivanki (1990, soavtor Pavle Gregorc), 4 \xc4\x8drkovni slovar in odzadnji slovar (1998), 7 \xc4\x8drkovni slovar in odzadnji slovar (2004), Ugankarski magi\xc4\x8dni liki 7+ (2007), Kri\xc5\xbeanke brez \xc4\x8drnih polj (2009), Knjiga ugank (2011) in Ugankarski kriptogram (2012). V srb\xc5\xa1\xc4\x8dini je objavil Re\xc4\x8dnik troslovnih inicijala (Slovar tri\xc4\x8drkovnih kratic) (2007) in 4-slovni re\xc4\x8dnik sa odostra\xc5\xbenikom (4 \xc4\x8drkovni slovar in odzadnji slovar) (2010). V sodelovanju s srbskim ugankarjem Vladetom Trivuncem je leta 2013 objavil knjigo v srbskem jeziku Zagonetka kriptogram (Uganka kriptogram) o ugankarskih kriptogramih. Poleg tega ima leta 2016 objavljeno knjigo v hrva\xc5\xa1\xc4\x8dini Magi\xc4\x8dni likovi od A do \xc5\xbd.'